ระเบียบกรมปศุสัตว์ระเบียบกรมปศุสัตว์ว่าด้วยเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักรพ.ศ. ๒๕๖๐ อาศัยอำนาจตามความในมาตรา๔ วรรคสอง (๑) แห่งพระราชบัญญัติเงินคงคลัง พ.ศ. ๒๔๙๑ และที่แก้ไขเพิ่มเติมและมาตรา ๓๗ แห่งพระราชบัญญัติโรคระบาดสัตว์ พ.ศ. ๒๕๕๘อธิบดีกรมปศุสัตว์โดยได้รับความเห็นชอบจากกระทรวงการคลัง จึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมปศุสัตว์ว่าด้วยเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้า ออกหรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักร พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ๓ ให้ยกเลิกข้อบังคับกระทรวงการคลังว่าด้วยเงินค่าที่พักสัตว์พ.ศ. ๒๕๔๔บรรดาข้อบังคับระเบียบ คำสั่ง และความตกลงอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ให้อธิบดีกรมปศุสัตว์หรือผู้ที่ได้รับมอบหมายมีอำนาจสั่งหักเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือที่ส่งออกไปนอกราชอาณาจักรที่ได้รับตามมาตรา ๓๗ แห่งพระราชบัญญัติโรคระบาดสัตว์ พ.ศ. ๒๕๕๘ ในอัตราร้อยละ ๕๐ของเงินค่าธรรมเนียมดังกล่าวไว้เป็นค่าใช้จ่ายในการตรวจหรือควบคุมการนำสัตว์หรือซากสัตว์เข้า ออก หรือผ่านราชอาณาจักร ส่วนที่เหลือให้นำส่งเป็นรายได้แผ่นดินเงินที่หักไว้ตามวรรคก่อนห้ามมิให้นำไปใช้จ่ายก่อนส่งเข้าบัญชีเงินฝากตามข้อ ๕ข้อ๕ ให้กรมปศุสัตว์เปิดบัญชีเงินฝากที่กรมบัญชีกลางชื่อบัญชี เงินค่าใช้จ่ายในการตรวจหรือควบคุมการนำสัตว์หรือซากสัตว์เข้า ออกหรือผ่านราชอาณาจักร เพื่อฝากเงินที่สั่งหักไว้ตามข้อ ๔ วรรคหนึ่งทั้งในส่วนกลางและส่วนภูมิภาคข้อ๖ การจ่ายเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือที่ส่งออกไปนอกราชอาณาจักร ให้ใช้จ่ายเฉพาะกรณีที่เป็นค่าใช้จ่ายในการตรวจหรือควบคุมการนำสัตว์หรือซากสัตว์เข้าออก หรือผ่านราชอาณาจักรและการดำเนินงานอื่นที่เกี่ยวข้องโดยให้ใช้จ่ายได้ตามประเภทรายจ่าย ดังต่อไปนี้(๑)ค่าจ้าง ให้จ่ายเป็นค่าจ้างชั่วคราวได้เฉพาะในกรณีที่จำเป็นตามอัตราค่าจ้างและคุณวุฒิการศึกษาตามระเบียบของทางราชการโดยอนุโลม(๒) ค่าตอบแทนให้จ่ายได้เฉพาะสวัสดิการเกี่ยวกับการศึกษาของบุตร การรักษาพยาบาลและค่าตอบแทนการปฏิบัติงานนอกเวลาราชการของลูกจ้างตามข้อ๖ (๑) ตามระเบียบของทางราชการโดยอนุโลม(๓) ค่าใช้จ่ายในการเดินทาง ค่าใช้สอย และค่าวัสดุให้จ่ายได้เท่าที่จำเป็น ตามระเบียบของทางราชการโดยอนุโลม(๔)ค่าสาธารณูปโภค ให้จ่ายได้เฉพาะกรณีจำเป็นต้องใช้จ่ายในการปฏิบัติงาน(๕)ค่าครุภัณฑ์ ให้จ่ายได้เท่าที่จำเป็นในราคาไม่เกินหน่วยละหนึ่งแสนบาทข้อ๗ ให้กรมปศุสัตว์ส่งแผนการใช้จ่ายเงินและประมาณการรับ- จ่ายเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้า ออก หรือผ่านราชอาณาจักร และค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักรให้กระทรวงการคลังเพื่อพิจารณาภายในเดือนสิงหาคมของทุกปีโดยให้จัดทำข้อมูลดังกล่าวตามแบบฟอร์มที่กำหนดทั้งนี้เมื่อกระทรวงการคลังได้รับแผนการใช้จ่ายเงินและประมาณการรับ - จ่ายเงิน ค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักร และค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักรตามวรรคหนึ่งให้พิจารณาภายใน ๓๐ วัน นับแต่วันที่ได้รับแผนการใช้จ่ายเงินและประมาณการรับ- จ่ายเงินดังกล่าวข้อ๘ เงินที่จะต้องจ่ายเป็นค่าใช้จ่ายตามข้อ ๖ให้เบิกจากบัญชีเงินฝากที่เปิดขึ้นตามข้อ ๕ในกรณีที่มีการโอนเงินไปตั้งจ่ายทางสำนักงานคลังจังหวัดให้เปิดบัญชีเงินฝากชื่อบัญชี เงินค่าใช้จ่ายในการตรวจหรือควบคุมการนำสัตว์หรือซากสัตว์เข้าออก หรือผ่านราชอาณาจักร ไว้ที่สำนักงานคลังจังหวัดวิธีโอนเงินให้ดำเนินการโดยวิธีโอนขายบิลข้อ๙ วิธีการเบิกเงิน การจ่ายเงินการเก็บรักษาเงิน การนำเงินฝากคลัง การพัสดุ การบัญชี หรือวิธีปฏิบัติอื่นใดที่ไม่ได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ๑๐ ในกรณีที่มีความจำเป็นจะต้องมีเงินสดไว้ประจำสำนักงานหรือฝากธนาคารที่เป็นรัฐวิสาหกิจหรือธนาคารพาณิชย์เพื่อเป็นเงินสำรองจ่ายให้ขอทำความตกลงกับกระทรวงการคลังข้อ๑๑ ในกรณีที่กรมปศุสัตว์มีเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือที่ส่งออกไปนอกราชอาณาจักรเหลือเกินความจำเป็นกระทรวงการคลังอาจกำหนดให้นำเงินส่งคลังเป็นรายได้แผ่นดินตามจำนวนที่เห็นสมควรก็ได้ข้อ๑๒ ในกรณีที่มีความจำเป็นต้องปฏิบัตินอกเหนือไปจากที่กำหนดไว้ในระเบียบนี้ให้ขออนุมัติกระทรวงการคลังข้อ๑๓ ให้ถือว่าเงินค่าที่พักสัตว์ที่กรมปศุสัตว์หักไว้ตามมาตรา ๓๗ แห่งพระราชบัญญัติโรคระบาดสัตว์ พ.ศ. ๒๔๙๙และที่แก้ไขเพิ่มเติม ที่เหลืออยู่ ณ วันที่ระเบียบนี้มีผลใช้บังคับ เป็นเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้าออก หรือผ่านราชอาณาจักร และค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักรตามระเบียบนี้ข้อ๑๔ เมื่อสิ้นปีงบประมาณให้กรมปศุสัตว์จัดทำรายงานการรับ- จ่ายเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้า ออกหรือผ่านราชอาณาจักร และค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักร ให้กรมบัญชีกลางทราบภายใน ๖๐ วัน รายงานการรับ -จ่ายเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้า ออกหรือผ่านราชอาณาจักรและค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักร ให้ใช้ตามแบบที่กรมบัญชีกลางกำหนดข้อ๑๕ ให้อธิบดีกรมปศุสัตว์เป็นผู้รักษาการตามระเบียบนี้ประกาศ ณ วันที่ ๒๕มกราคม พ.ศ. ๒๕๖๐อภัย สุทธิสังข์อธิบดีกรมปศุสัตว์ชวัลพร/ปริยานุช/จัดทำ๗ กุมภาพันธ์๒๕๖๐นุสรา/ตรวจ๒๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๘ ง/หน้า ๑/๖ กุมภาพันธ์ ๒๕๖๐